དགེ་སྤྱད་

དགེ་སྤྱད་ཅེས་པ་ནི་བུམ་སྐྱེད་ཀྱི་རིགས་ཅན་གྱི་ཞིང་ལ་ཞུགས་ནས་དགེ་བའི་ཆོས་ལ་སྤྱོད་པའམ། དགེ་བའི་ལས་བྱེད་པ། དགེ་བའི་སྤྱོད་པ་སྒྲུབ་པ་བཅས་ལ་ཟེར་བ་ཞིག་ཡིན། འདིར་དགེ་བ་ཞེས་པ་ནི་བསོད་ནམས་ཀྱི་ལས་སམ་ཚེ་རབས་ཕྱི་མར་ཕན་པའི་ལས་ཀྱི་སྤྱོད་པ་ལ་གོ་ལ། སྤྱད་པ་ཞེས་པ་ནི་སྤྱོད་པ་སྟེ་བྱེད་པའམ་སྒྲུབ་པའི་དོན་ཡིན།
 ནང་དོན། 

མི་ལུས་ཐོབ་དུས་ཀྱི་དགེ་སྤྱད་གལ་ཆེ་བ།
དལ་འབྱོར་གྱི་མི་ལུས་ཐོབ་པའི་དུས་སུ་དགེ་སྤྱད་ལ་འཇུག་པ་ཤིན་ཏུ་གལ་ཆེ། ཇི་ལྟར་ཞེ་ན། "གང་གི་ཚེ་ད་ལྟ་དགེ་བ་སྤྱོད་པའི་སྐལ་བ་དང་ལྡན་ཡང་དགེ་བ་བདག་གིས་མ་བྱས་ན་ཕྱིས་ངན་སོང་གི་སྡུག་བསྔལ་གྱིས་ཀུན་ཏུ་རྨོངས་པ་དེའི་ཚེ་བདག་གིས་ཅི་བྱར་ཡོད་དེ་དགེ་བ་བྱེད་པའི་གོ་སྐབས་མེད་དོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་ལྟར། ད་ལྟ་དགེ་སྤྱད་ལ་འཇུག་པའི་སྐལ་བ་དང་ནུས་པ་ཡོད་བཞིན་དུ་མ་བྱས་ན། ངན་འགྲོར་སྐྱེས་པའི་ཚེ་སྡུག་བསྔལ་གྱིས་འཁྲུགས་ནས་དགེ་སྤྱད་ལ་འཇུག་པའི་གོ་སྐབས་མེད་པར་འགྱུར་རོ།

ངན་འགྲོར་དགེ་སྤྱད་སྒྲུབ་ཐབས་མེད་པ།
"མི་ལུས་ཐོབ་པར་མ་གྱུར་ཏེ་ངན་འགྲོར་སོང་བ་ན་སྡིག་པ་འབའ་ཞིག་སྤྱོད་ཀྱི་དགེ་བ་བྱེད་པའི་ནུས་པ་མེད་དོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་ལྟར། ངན་སོང་དུ་སྐྱེས་ན་སྡུག་བསྔལ་གྱིས་ཀུན་ནས་ནོན་ཅིང་བླང་དོར་ལ་རྨོངས་པས་དགེ་སྤྱད་ལ་འཇུག་པའི་ཐབས་མེད་པར་འགྱུར།

དམྱལ་བ་ལ་སོགས་པར་དགེ་སྤྱད་སྒྲུབ་ཐབས་མེད་པ།
"ངན་སོང་དུ་སྐྱེས་ན་སྡིག་པ་འབའ་ཞིག་བྱེད་ཅིང་དགེ་བ་བྱེད་པ་ཅུང་ཟད་ཀྱང་མེད་པས་བདེ་འགྲོ་རྙེད་དཀའ་བའོ། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ལྟར། ངན་སོང་དུ་སྐྱེས་ན་སྡིག་པ་འབའ་ཞིག་བྱེད་ཅིང་དགེ་སྤྱད་བྱེད་པའི་རིགས་མེད་པས་བདེ་འགྲོ་ཐོབ་པ་དཀའ།

ད་ལྟ་དགེ་སྤྱད་ལ་འབད་དགོས་པའི་རྒྱུ་མཚན།
"འདི་འདྲའི་དལ་འབྱོར་ཐོབ་པ་གང་གི་ཚེ་སྒོ་གསུམ་དགེ་བ་ལ་སྤྱད་དུ་རུང་བའི་སྐལ་བ་དང་ལྡན་བཞིན་དུ་ཡང༌། དགེ་བ་ཅུང་ཟད་ཙམ་ཡང་བདག་གིས་མ་བྱས་པར་གྱུར་ན། ཚེ་ཕྱི་མ་སྡིག་པའི་འབྲས་བུ་ངན་སོང་དུ་དམྱལ་བ་ལ་སོགས་པའི་སྡུག་བསྔལ་གྱིས་གཟིར་ཞིང་བླང་དོར་ལ་ཀུན་ཏུ་རྨོངས་པ་རུ་གྱུར་པ། དེ་ཡི་ཚེ་བདག་གིས་དགེ་བ་ཅི་ཞིག་བྱར་ཡོད་དེ་བྱ་ཐབས་མེད་དོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། ད་ལྟ་སྒོ་གསུམ་དགེ་སྤྱད་ལ་བཀོལ་རུང་བའི་སྐལ་བ་དང་ལྡན་ཀྱང་། མ་བྱས་ན་ཚེ་ཕྱི་མ་ངན་སོང་དུ་སྡུག་བསྔལ་གྱིས་གདུངས་ཤིང་རྨོངས་པས་དགེ་སྤྱད་བྱེད་ཐབས་མེད་པས་ད་ལྟ་ཁོ་ནར་འབད་དགོས།

བསྐལ་པ་རིང་པོར་བདེ་འགྲོའི་སྒྲ་ཡང་མི་ཐོས་པ།
"བདག་གིས་ནི་དགེ་བ་ཆུང་ངུ་དག་ཀྱང་མ་བྱས་ལ་སྡིག་པ་ཆེན་པོ་སྣ་ཚོགས་པ་དག་ཀྱང་ཉེར་ཏེ་ཉེ་བར་བསགས་ན་ཡུན་རིང་པོར་བསྐལ་པ་བྱེ་བ་ཕྲག་བརྒྱར་ཡང་ནི་ངན་འགྲོར་བརྒྱུད་མར་ལྟུང་བ་ལས་བདེ་འགྲོར་སྐྱེ་བ་ལྟ་ཅི། ཐ་ན་བདེ་འགྲོའི་སྒྲ་ཙམ་ཡང་ཐོས་པར་མི་འགྱུར་རོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། དགེ་སྤྱད་མ་བྱས་ལ་སྡིག་པ་བསགས་ན་བསྐལ་པ་བྱེ་བ་བརྒྱར་ཡང་བདེ་འགྲོའི་སྒྲ་ཙམ་མི་ཐོས།

དལ་འབྱོར་ལ་བརྟེན་ནས་དགེ་སྤྱད་སྒྲུབ་དགོས་པ།
"ད་ལྟ་དལ་འབྱོར་ཚང་བའི་མི་ལུས་ཐོབ་པ་གང་གི་ཚེ་བྱ་བ་དང་བྱ་བ་མ་ཡིན་པའི་འདོར་ལེན་ལ་བློ་ལས་སུ་རུང་ཞིང་མཐུ་དང་ལྡན་པས་ཆོས་དགེ་བ་སྤྱད་པའམ་སྒྲུབ་པའི་ནུས་པ་ཡོད་ལ་སྐལ་བ་དང་ལྡན་ཡང་དེའི་ཚེ་དགེ་བསྒྲུབ་ཅི་ནུས་ཤིག་བདག་གིས་འབད་པའི་སྒོ་ནས་བསྒྲུབ་པར་མ་བྱས་ན་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། ད་ལྟ་དལ་འབྱོར་ཚང་བར་ཆོས་དགེ་སྤྱད་སྒྲུབ་པའི་ནུས་པ་དང་སྐལ་བ་ལྡན་པའི་སྐབས་སུ་མ་འབད་ན་ངན་སོང་དུ་སྐྱེ་ནས་དགེ་སྤྱད་ལ་འཇུག་མི་ནུས།
ལུང་ཁུངས།